b'\n_START_ARTICLE_\n\xc5\xbdeje pri Komendi\n_START_SECTION_\nZgodovina\n_START_PARAGRAPH_\nV starih listinah se \xc5\xbdeje pri Komendi prvi\xc4\x8d omenjajo leta 1322. Takrat je vitez Konrad iz Velikovca prodal redovnicam mekinjskega samostana svojo kmetijo v \xc5\xbdejah. Leta 1344 je Gerloh s Kolovca poleg kmetij v drugih krajih podaril za svojo ne\xc4\x8dakinjo, ki je bila redovnica v Mekinjah, tudi kmetijo v \xc5\xbdejah. \xc5\xa0tiri leta kasneje pa je enako storil Gal Gallenber\xc5\xa1ki, ko je samostanu v Mekinjah poklonil kmetijo in kmeta Erka v \xc5\xbdejah.'